armvectores/hy_wikipedia_2023 huggingface dataset:
Ջեյմս Քորդեն

Ջեյմս Քիմբերլի Քորդեն (անգլ.՝ James Kimberly Corden, օգոստոսի 22, 1978(1978-08-22), Hillingdon, Հիլինգդոն, Մեծ Լոնդոն, Անգլիա, Միացյալ Թագավորություն), անգլիացի դերասան և հաղորդավար։ Նա վարում է «Ուշ երեկոյան շոու Ջեյմս Քորդենի հետ» թոք շոուն, որը ցուցադրվում է CBS ալիքով։
Ուելսցի դերասանուհի Ռութ Ջոնսի հետ միասին Քորդենը դարձել է BBC-ի «Գևին և Սթեյսի» (2007-2010; 2019) սիթքոմի համահեղինակ և դերասան, որի համար նա BAFTA հեռուստատեսական մրցանակ է ստացել «Լավագույն կատակերգական ելույթ» անվանակարգում։ Նրա և գրայմ երաժիշտ Դիզի Ռասկալի «Shout» սինգլն առաջին հորիզոնական է զբաղեցրել Միացյալ Թագավորության հիթ-շքերթներում։
2011 թվականին հայտնվելով Comic Relief բրիտանական բարեգործական հեռուստամարաթոնում, նա ստեղծել է իր Carpool Karaoke սկետչն, երբ մեքենա էր վարում Լոնդոնով և երգեր երգում Ջորջ Մայքլի հետ։ 2009 թվականին Քորդեն դարձել է Brit Awards-ի հաղորդավարներից մեկը՝ Քայլի Մինոուգի և Մեթյու Հորնի հետ միասին։ Նա վարել է այս մրցանակաբաշխությունը նաև 2011 և 2014 թվականներին։ 2016 և 2019 թվականներին նա վարել է Թոնի մրցանակաբաշխությունը, իսկ 2017 և 2018 թվականներին՝ Գրեմմի մրցանակաբաշխությունը։
2011 թվականին նա արժանացել է Թոնի մրցանակին «Լավագույն դերասան պյեսայում» անվանակարգում՝ «Մեկ ստրուկ, երկու պարոն» կատակերգությունում իր աշխատանքի համար։ 2015 թվականին նա BAFTA Britannia մրցանակ է ստացել «Տարվա բրիտանացի արտիստ» անվանակարգում։


== Վաղ տարիներ ==
Քորդենը ծնվել է Մեծ Լոնդոնի Հիլինգդոն քաղաքում՝ Մարգարեթ և Մալքոլմ Քորդենների ընտանիքում։ Նրա հայրն երաժիշտ էր Բրիտանիայի թագավորական օդային ուժերի խմբում (իսկ հետո քրիստոնեական գրքերի և աստվածաշնչերի վաճառող), իսկ մայրը՝ սոցիալական աշխատող։ Նա մեծացել է Բաքինգեմշիրի Հազլեմեր քաղաքում և հաճախել է Park Middle School-ը և Holmer Green Upper School-ը։ Երկու քույր ունի։


== Ջեյմս Քորդենի հետ ուշ երեկոյան շոու ==
2015 թվականի մարտի 23-ին Քորդենը փոխարինել է Քրեյգ Ֆերգյուսոնին և դարձել երեկոյան թոք շոուի հաղորդավար։ Նրա Carpool Karaoke-ն փոփ երգչուհի Ադելի հետ, որը թողարկվել է 2016 թվականի հունվարին, դարձել է 2016 թվականի ՅուԹյուբի ամենատարածված վիդեոն։


== Ազդեցություն ==
Քորդենն ասել է, որ նրա կատակերգական կարիերայի վրա ազդել են այնպիսի մարդիկ, ինչպիսիք են Գրեհամ Նորթոնը, Քրիս Էվանսը, Ջոնաթան Ռոսը, Կոնան Օ'Բրայենը, Դևիդ Լեթերմանը և Սթեֆեն Քոլբերթը։


== Անձնական կյանք ==
Քորդենը մի քանի տարի կիսում էր բնակարանը «Պատմական տղաներ»-ի աստղ Դոմինիկ Քուփերի հետ։ Քութերը ծանոթացրել է Քորդենին իր ապագա կնոջ՝ Ջուլիա Քերիի հետ, որին Քուփերը ճանաչում էր երկար ժամանակ։ Քորդենը և Քերին ամուսնացել են 2012 թվականի սեպտեմբերի 15-ին։ Նրանք երեք երեխա ունեն․ որդին՝ Մաքսը (ծնված 2011 թվականի մարտի 22-ին) և դստրեր՝ Քերին (ծնված 2014 թվականի հոկտեմբերի 27-ին) ու Շարլոթը (ծնված 2017 թվականի դեկտեմբերի 12-ին)։ Քուփերը Մաքսի կնքահայրն է։
Քորդենը Անգլիայի Պրեմիեր լիգայի West Ham United ֆուտբոլային թիմի երկրպագուն է։
2015 թվականին Քորդենը ստացել է Բրիտանական կայսրության սպա (OBE)՝ դրամային հատուցած իր ծառայությունների համար։
Քորդենն ապրում է Կալիֆոռնիայի Լոս Անջելես քաղաքում իր ընտանիքի հետ։


== Ֆիլմագրություն ==
Լրիվ ֆիլմագրությունը տես անգլերեն բաժնում։


== Սկավառակագրություն ==


=== Սինգլներ ===


=== Տեսահոլովակներ ===


== Ծանոթագրություններ ==


== Արտաքին հղումներ ==
James Corden Internet Movie Database կայքում
Մագարդելի

Մագարդելի (վրաց.՝ მაგარდელი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1280 մետր բարձրության վրա։ Շրջկենտրոն Մեստիայից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 60 մարդ։


== Ծանոթագրություններ ==
(6194) Դենալի

(6194) Դենալի (անգլ.՝ Denali), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 12-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,378587 ա. մ., առավելագույնը մոտենում է 2,145 ա. մ. հեռավորության վրա և հեռանում 2,6122 ա. մ.։ Արեգակի շուրջ մեկ ամբողջական պտույտ է կատարում 1339,91 երկրային օրվա ընթացքում, իր ուղեծրով շարժվելով միջինում 0,268674 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6194) Դենալի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1543

1543 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1543 թվականն է, 
XVI դարի 43-րդ տարին։


== Դեպքեր ==


== Ծնունդներ ==


== Մահեր ==
Մարտի 24 - Նիկոլայ Կոպեռնիկոս, լեհ աստղագետ, մաթեմատիկոս, տնտեսագետ, կանոնիկոս։
Նովոլի

Նովոլի (իտալերեն՝ Novoli), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 8399 մարդ, բնակչության խտությունը կազմում է 498 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 73051, հեռախոսային կոդ՝ +39 0832։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0832 712578
Պաշտոնական կայք՝ http://www.comune.novoli.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռուդոլֆ Ղևոնդյան

Ռուդոլֆ Ռուբենի Ղևոնդյան (մարտի 6, 1952(1952-03-06), Ստավրոպոլ, ՌԽՖՍՀ, ԽՍՀՄ - հուլիսի 17, 2019(2019-07-17), Բելգիա), հայ դերասան։ Հայաստանի Հանրապետության վաստակավոր արտիստ (2017)։


== Կենսագրություն ==
1969-1973 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում (Վ. Աճեմյանի արվեստանոց)։ 1973-2004 թթ աշխատել է Երևանի Սունդուկյանի անվան ազգային ակադեմիական թատրոնում` որպես դերասան։ 1990-ականներին որոշ ժամանակ բնակվել և աշխատել է Մոսկվայում։ Թատրոնում խաղացել է բազմաթիվ ներկայացումներում, որոնցից են` «Հարսնացուն հյուսիսից», «Ջոն արքա», «Խաչմերուկ», «Կորիոլան», «Հացավան», «Հատակում» և այլն։
Նկարահանվել է ավելի քան 20 ֆիլմերում, այդ թվում՝ «Նահապետ» (1977 թվական), «Արյուն» (1990 թվական), «Որտե՞ղ էիր, մարդ Աստծո» (1992 թվական), «Ընկեր Փանջունի» (1993 թվական), «Հարսնացուն Ջերմուկից» (1997 թվական), «Լռության սիմֆոնիա» (2001 թվական), «Ընտրություն» (2001 թվական), «Չգրված օրենք» (2003 թվական), «Սիրո աստղ» (2004 թվական) և այլն։
2004 թվականին տեղափոխվել է Բելգիա։
Մահացել է Բելգիայում 67 տարեկան հասակում 2019 թվականի հուլիսի 16-ի ուշ երեկոյան, հիվանդանոցում երկարատև հիվանդությունից հետո։ Հուղարկավորված է Բելգիայում։


== Ֆիլմագրություն ==
1970 – Կրակոց սահմանի վրա
1976 – Եվ այնժամ դու կվերադառնաս – Կիմ
1977 – Քարե հովիտ – Վարոս
1977 – Նահապետ – Մուշեղ
1979 – Լեգենդ ծաղրածուի մասին
1981 – Լիրիկական երթ – Նաբի
1981 – Համեստ մարդը
1982 – Երջանկության մեխանիկա
1983 – Անուշ մայրիկը – էպիզոդիկ դեր
1983 – Տերը – էպիզոդիկ դեր
1984 – Ջոն արքա (ֆիլմ-ներկայացում) – Ֆիլիպ Ֆոկենբրիջ
1984 – Պատահար – Գուգուշ
1986 – Արձակուրդը ծովափին – էպիզոդիկ դեր
1986 – Մենավոր ընկուզենի
1986 – Քանի դեռ ապրում ենք…
1988 – Վերադարձնել անցածը – Էնրիկո Կարուզո (իտալացի օպերային երգիչ)
1990 – Արյուն
1991 – Անիծվածները – Գուգուշ
1992 – Որտե՞ղ էիր, մարդ աստծո
1992 – Ձայն բարբառոյ... – Մուստաֆա
1993 – Ընկեր Փանջունի
1995 – Ղարաբաղյան անավարտ օրագիր
1997 – Հարսնացուն Ջերմուկից
2001 – Տղամարդու գործ – Սև Հասան
2001 – Ընտրություն – Միքայել Յուրիկի
2001 – Լռության սիմֆոնիա – Սերո
2003 – Չգրված օրենք – Բաբիկ
2004 – Լոտոսի հարված 4։ Ադամանդ – Վրեժ Մուրադյան
2004 – Սիրո աստղ
2004 – Յարխուշտա
2010 – Վերադարձ (սերիալ) – Ալբերտ
2015 – Քարե Դարդ (սերիալ-սիտկոմ)
2017 – Նռան հատիկ (սերիալ)


== Ծանոթագրություններ ==


== Արտաքին հղումներ ==
Ռուդոլֆ Ղևոնդյան
Տիմիշոարա (ֆուտբոլային ակումբ)

Անվան այլ կիրառումների համար տե՛ս՝ Տիմիշոարա (այլ կիրառումներ)«Տիմիշոարա» Ֆուտբոլային Ակումբը մասնագիտական ֆուտբոլային ակումբ է, որը հանդես է գալիս Տիմիշոարա քաղաքում։


== Պատմություն ==
«Տիմիշոարա» Ֆուտբոլային Ակումբը հիմնադրվել է 2002 թվականին, Տիմիշոարա քաղաքում։


== Ներկա կազմ ==
Մարտի 27, 2010
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Տիմիշոարաի ՖԱ-ի պաշտոնական կայքէջը (ռում.)
Ուժագծեր

ՈՒժագծեր, ուժադաշտերի (էլեկտրական, մագնիսական, գրավիտացիոն) պատկերման համար ծառայող երևակայական գծեր։ Դասավորվում են այնպես, որ ուժագծերին տարված շոշափողները տարածության յուրաքանչյուր կետում ուղղությամբ համընկնում են տվյալ դաշտը բնութագրող վեկտորի (էլեկտրական կամ գրավիտա ցիոն դաշտերի լարվածություն, մագնիսական ինդուկցիա) հետ։ Քանի որ դաշտերի լարվածությունները և մագնիսական ինդուկցիան տարածության կետի կոորդինատների միարժեք ֆունկցիա են, ապա յուրաքանչյուր կետով կարող է անցել միայն մեկ ուժագիծ։ Ուժագծի խտությունը սովորաբար ընտրվում է այնպես, որ ուժագծիին ուղղահայաց միավոր մակերես ունեցող հարթակով անցնող գծերի թիվը համեմատական լինի դաշտի լարվածությանը (կամ մագնիսական ինդուկցիային) այդ հարթակի վրա։ էլեկտրաստատիկ դաշտի ուժագծի միշտ բաց են դրանք սկսվում են դրական լիցքից և վերջանում բացասական լիցքով (կամ հեռանում են դեպի անվերջություն)։ Մագնիսական ինդուկցիայի վեկտորի ուժագծի միշտ փակ են, այսինքն՝ մագնիսական դաշտը մրրկային է։ Մագնիսական դաշտում տեղադրված երկաթի խարտվածքը դասավորվում է ուժագծի երկայնքով և հնարավորություն է տալիս փորձով որոշել մագնիսական ինդուկցիայի ուժագծի տեսքը։ Փոփոխական մագնիսական դաշտի գրգռած մրրկային էլեկտրական դաշտի ուժագծի նույնպես փակ են։
Բեկետենի լաստենատերև

Բեկետենի լաստենատերև (լատ.՝ F. alnus Mill.), Դժնիկազգիների ընտանիքի, Բեկետենի ցեղի բույս։


== Նկարագրություն ==
Տերևաթափ, խոշոր թուփ է, 5—7 մ բարձրությամբ, հարթ, գրեթե սև կեղևով։ Ընձյուղները կարմրադարչնագույն են, ծածկված սպիտակ, նշտարաձև ոսպնյակներով, մերկ կամ աղվամազապատ։ Բողբոջները մերկ են կամ ծածկված գորշավուն աղվամազով։ Տերևները երկարավուն էլիպսաձև են կամ լայն, հակառակ ձվաձև, 3—8 սմ երկարությամբ և 1,5—4,5 սմ լայնությամբ (երբեմն' 1 2 սմ երկարությամբ և 6 սմ լայնությամբ), վերևից' մուգ կանաչ, մերկ և փայլուն, ներքևից' դեղնականաչավուն, մերկ կամ ջղերի ուղղությամբ ծածկված շիկավուն աղվամազով, կոթունավոր։	Ծաղիկները 2—7-ական, գտնվում են տերևածոցերում, նեղ զանգականման են, մանր, փրսից սպիտակավուն, ներսից' դեղնավուն։ Պտուղը գնդանման է 0,3—1 սմ տրամագծով, սկըզբոլմ մոռակարմրավուն, այնուհետև' սևամանուշակագույն, 3 ոսպնյականման, հարթ,դարչնագույն, մոտ 0,5 սմ երկարությամբ, սեպանման քթիկով, կորիզներով։ Ծաղկում է ապրիլի վերջից մինչև հուլիսի սկիզբը և երկրորդ անգամ օգոստոս-սեպտեմբեր ամիսներին։


== Տարածվածություն ==
Տարածման մեծ արեալ ունի։ Աճում է Կովկասում, հարավային Եվրոպայում, Միջերկրական ծովի ափերում, Փոքր Ասիայում, Իրանում, Արևմտյան Չինաստանում, Սիբիրում, Ղազախստանում։ Հայաստանում հանդիպում է հյուսիսային շրջաններում, խառն անտառներում, ծ. մ. մինչև 1200 մ բարձրությունների վրա։


== Կիրառություն ==
Արտակարգ քչապահանջ բույս է, լավ է աճում բոլոր տեսակի հողերում, լավ է դիմանում ինչպես բարձր, այնպես էլ ցածր ջերմաստիճաններին, ինչպես չորությանը, այնպես էլ գերխոնավացմանը։ Բնի կեղևը օգտագործվում է լուծողական պատրաստելու համար։ Հասուն պտուղներից ստանում են հրաշալի կանաչ ներկ, որն օգտագործվում է գործվածքներ ներկելու համար։ Պտուղները թունավոր են։ Բնափայտն օգտագործում են դեկորատիվ ֆաներաներ, մանր իրեր պատրաստելու համար։ Այրելիս տալիս է գրեթե անմոխիր ածուխ և օգտագործվում է ամենաբարձրորակ որսորդական վառոդ ստանալու համար։ Դեկորատիվ է վառ կանաչ, Փայլուն տերևների և հասունացման տարբեր փուլերում տարբեր գունավորում ունեցող գեղեցիկ պտուղների շնորհիվ, որոնք սեզոնի ընթացքում փոփոխվում են բաց կանաչից մինչև կարմրաբալագույն և մանուշակասևգույների։


== Ծանոթագրություններ ==
Աստերոիդների ցանկ (248001-248100)

Աստերոիդների ցանկ (247901-248000)  • Աստերոիդների ցանկ  • Աստերոիդների ցանկ (248101-248200)
 Աստերոիդների ցանկ (247901-248000)  • Աստերոիդների ցանկ  • Աստերոիդների ցանկ (248101-248200)
Պետկո Ռաչև Սլավեյկով

Պետկո Ռաչե Սլավեյով (բուլղար․՝ Петко Рачов Славейков, նոյեմբերի 17, 1827(1827-11-17), Վելիկո Տիռնովո, Օսմանյան կայսրություն - հուլիսի 1, 1895(1895-07-01), Սոֆիա, Բուլղարիա), բուլղար բանաստեղծ, լուսավորիչ, հասարակական-քաղաքական գործիչ։


== Կենսագրություն ==
Ծխական դպրոցն ավարտելուց հետո (16 տարեկանից) ուսուցչություն է արել։ Կ․ Պոլսում եղել է «Դայդա» (1863-1867 թվականներին) և «Մակեդոնիա» (1866-1872 թթ.) թերթերի խմբագիրը։ Պայքարել է ազգային անկախության և հասարակական կյանքի ժողովրդավարացման համար։ Սերտ փոխհարաբերությունների մեջ է եղել պոլսահայ առաջադեմ գործիչների հետ։ Նրա «Մակեդոնիա» պարբերականը որոշ ժամանակ տպագրվել է Արապյան եղբայրների տպարանում։ Թուրքական լծից Բուլղարիայի ազատագրվելուց (1878 թ.) հետո եղել է Տիռնովոյի սահմանադրական ժողովի անդամ (1879 թ.), Բուլղարիայի ժողովրդական  ժողովի պատգամավոր (1880 թվականին՝ նախագահ), լուսավորության նախարար (1880-1881 թվականներին)։ Մլավեյկովը Բուլղարիայի լիբերալ կուսակցության ստեղծողներից և առաջնորդներից է, բուլղարական նոր գրականության հիմնադիրներից։ «Բազմերանգ փունջ», «Երգարան», «Առականի» (բոլորը՝ 1852 թ.- ին) ժողովածուները բովանդակում են ինքնուրույն և թարգմանական բանաստեղծություններ։ Մլավեյկովի ինտիմ քնարերգությանը և հայրենասիրական պոեզիային («Ճերմակոտն աղջկա աղբյուրը», 1873 թ., պոեմ, «Երգեր և բանաստեղծություններ», 1879 թ., ժողովածու) հատուկ է ազգային գունեղությունը։ Հավաքել և կազմել է բուլղարական առածների և ասացվածքների առավել լիակատար ժողովածու (հ․ 1-2, 1889-1897 թվականներին)։ Մեծ ներդրում ունի բուլղարական գրական լեզվի զարգացման գործում։ Թարգմանել է ռուս, սերբ, հույն և այլ գրողների ստեղծագործություններից։


== Ծանոթագրություններ ==
Ուոլտեր Վիլիգեր

Ուոլտեր Ավգուստին Վիլիգեր (գերմ.՝ Walther Augustin Villiger, 1872, Լենցբուրգ - 1938, Ենա, Թյուրինգիա, Գերմանական ռայխ), գերմանացի աստղագետ։
1897 թվականի նոյեմբերին նա հայտնաբերել է (428) Մոնաքիա աստերոիդը։ Վիլիգերը նաև մասնակցություն է ունեցել գիսաստղերի հետազոտություններում։
Առավել ակտիվորեն զբաղվել է աստղագիտությամբ 1896 թ.-ից 1907 թվականները։ 1924 թվականին, Մյունխենում Գերմանական թանգարանում առաջին մոլորակադիտարանի բացումից մեկ տարի անց, առաջարկել է նոր բարելավված Զեյս ցուցադրիչի կառուցվածք, որը հետագայում հայտնի է դարձել որպես Մարկ II: Այն շատ ավելի հզոր էր և նախատեսված էր ավելի մեծ սրահներում աշխատանքի համար (մինչև 23 մետր)։


== Ծանոթագրություններ ==


== Արտաքին հղումներ ==
Մարկ Գրիգորյան փողոց (Երևան)

Մարկ Գրիգորյան փողոց, փողոց Երևանի Կենտրոն վարչական շրջանում։ Անվանվել է հայ ճարտարապետ Մարկ Գրիգորյանի անունով։


== Հատող փողոցներ ==
Սայաթ-Նովայի պողոտա
Մոսկովյան փողոց


== Նշանակալի կառույցներ ==
Երևանի Կոմիտասի անվան պետական կոնսերվատորիա (փաստացի գտնվում է այս փողոցում, բայց հաշվառված է Սայաթ-Նովայի պողոտա 1ա հասցեում)
Կոմիտասի հուշարձան (Երևան)
Կոմիտասի անվան պուրակ


== Պատկերասրահ ==


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Զախար-Կալիտա

«Զախար-Կալիտա» (ռուս.՝ «Заха́р-Калита́»), ռուս գրող Ալեքսանդր Սոլժենիցինի պատմվածքն է, որը գրվել է 1965 թվականի նոյեմբերին 1963 թվականի օգոստոսի առաջին կեսին Ռյազան - Միխայլով - Յասնայա Պոլյանա - Եպիֆան - Կուլիկովո դաշտ - Ռանովա գետ - Ռյազան երթուղով հեծանվային ուղևորության տպավորությամբ։ Սյուժեի կենտրոնում Կուլիկովո դաշտ այցելելու տպավորություններն են.

Երեք այլ պատմվածքների հետ «Զախար-Կալիտան» առաջարկվել է  «Օգոնյոկ», «Օկտյաբր», «Լիտերատուրնայա Ռոսիա», «Մոսկվա» ամսագրերին, բայց ապարդյուն։ «Իզվեստիա» թերթը «Զախար-Կալիտա» պատմվածքն ընդունել էր տպագրության, սակայն հետագայում պատրաստի շարվածքը ցրվել էր։ Պատմվածքը փոխանցվել էր «Պրավդա» թերթին։ Հաջորդել էր գրականության և արվեստի բաժնի վարիչ Նիկոլայ Աբալկինի մերժումը։ Պատմվածքը հրապարակվել է «Նովի միր» ամսագրում (1966, թիվ 1). դա Սոլժենիցինի վերջին հրապարակումն էր հայրենիքում աքսորվելուց առաջ։


== Ծանոթագրություններ ==


== Գրականություն ==
А. Солженицын. Тексты рассказов на официальном сайте Александра Солженицына.
Чалмаев В. Александр Солженицын: Жизнь и творчество. — М., 1994.
Միլանկա Օպաչիչ

Միլանկա Օպաչիչ (սերբ.՝ Milanka Opačić / Миланка Опачић, ապրիլի 17, 1968(1968-04-17), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ քաղաքական գործիչ, Խորվաթիայի փոխվարչապետ և սոցիալական քաղաքականության և երիտասարդության նախարար՝ Զորան Միլանովիչի կառավարությունում, ինչպես նաև Խորվաթիայի խորհրդարանում հիմնական ձախ կենտրոնամետ քաղաքական ուժի` Խորվաթիայի Սոցիալ-դեմոկրատական կուսակցության նախագահի տեղակալ։
1991 թվականին ավարտել է Զագրեբի համալսարանի քաղաքագիտության ֆակուլտետը։ Առաջին անգամ խորվաթական խորհրդարանի պատգամավոր է դարձել 1992 թվականի ընտրություններում։ Պարբերաբար ընտրվել է Սաբորի պատգամավոր՝ 2000, 2003, 2007 և 2011 թվականների ընտրություններում։ 2007 թվականին դարձել է Խորվաթիայի խորհրդարանում Խորվաթիայի սոցիալ-դեմոկրատական կուսակցության խորհրդարանական խմբակցության փոխնախագահ։ Եղել է ընտանիքի, երիտասարդության և սպորտի հարցերով խորհրդարանական կոմիտեի նախագահ։
2011 թվականի ընտրություններում հաղթելուց հետո՝ 2011 թվականի դեկտեմբերի 23-ին նշանակվել է վարչապետի տեղակալ և սոցիալ-քաղաքականության ու երիտասարդության նախարար։


== Ծանոթագրություններ ==
Բիլլելի Բելի

Բիլլելի Բելի, լեռ Ամանոսյան լեռներում, համանուն լեռնանցքի մոտ։


== Ծանոթագրություններ ==
Ազգային եկեղեցի

Ազգային եկեղեցին քրիսոտոնեական եկեղեցի է՝ կապված որոշակի էթնիկ խմբի կամ պետության հետ։ Այդ գաղափարը հատկապես քննարկվել է 19-րդ դարում ՝ ժամանակակից ազգայնականության առաջացման ժամանակ։
Սամուել Քոլրիջը 1828 թվականի եկեղեցու և պետության հարցը քննարկող նախագծում գրել է․ 

«Նախքան Քրիստոնեական եկեղեցու հիմնադրումը ազգային եկեղեցին կարող էր գոյություն ունենալ և գոյություն ունենալ առանց քրիստոնեության, և դրա վառ ապացույցն էր՝  [...] հրեական սահմանադրության Լևիտիկյան եկեղեցին [և] կելտական Դրուիդների եկեղեցիները »:Ջոն Ուորդսվորթը՝ Սալիսբերիի եպիսկոպոսը, 1911 թվականին գրել է Շվեդիայի ազգային եկեղեցու մասին՝  Շվեդիայի եկեղեցին և Անգլիայի եկեղեցին ներկայացնելով համապատասխանաբար շվեդացիների և անգլիացիների ազգային եկեղեցիներ։ Լեյքը 1987 թվականին հետևում է Անգլիայի XVI դարի պրեսբիտերականության զարգացմանը «բարեպաշտ փոքրամասնության» կարգավիճակով, որն ինքնին շրջապատված է բնակչության կոռումպացված և թշնամական զանգվածով, և որն էլ տանում էր դեպի «իսկական ազգային եկեղեցի» ։
Ազգային եկեղեցու գաղափարը կենդանի է մնում մասնավորապես Անգլիայի և Սկանդինավիայի բողոքականության մեջ։ Չնայած, Անգլիայի համատեքստում, ազգային եկեղեցին շարունակում է մնալ ընդհանուր նշանակություն Անգլիայի Եկեղեցու համար, Սկանդինավիայի լութերական որոշ «ժողովրդական եկեղեցիներ», որոնք բնութագրվում են որպես ազգային եկեղեցիներ էթնիկ իմաստով, ի տարբերություն պետական եկեղեցու գաղափարի, առաջացել է 19-րդ դարի երկրորդ կեսին ՝ Գրունդտվիգի առաջնորդության ներքո։
։ Այնուամենայնիվ, այն երկրներում, որտեղ պետական եկեղեցին (նաև հայտնի է որպես հանրաճանաչ եկեղեցի) ունի քաղաքացիների մեծամասնության հետևորդներ, պետական եկեղեցին կարող է նաև լինել ազգային եկեղեցի  և կարող է այդպիսին հռչակվել կառավարության կողմից, օրինակ՝ Դանիայի եկեղեցին, Հունաստանի եկեղեցին, Իսլանդիայի եկեղեցին  և Հայաստանի եկեղեցին։


== Երկրների և տարածաշրջանների ազգային եկեղեցիները ==


=== Էթնիկ խմբեր ===


== Քննադատություն ==
Կառլ Բարթը դատապարտեց քրիստոնեական Աստծուն «ազգայնացնելու» միտումը, մանավանդ Առաջին համաշխարհային պատերազմում այլ քրիստոնյա ժողովուրդների դեմ պատերազմը պատժող ազգային եկեղեցիների համատեքստում  ։


== Տես նաև ==
Քաղաքացիական կրոն
Եպիսկոպոսական համաժողով
Աստված և պետությունը
Ազգային Աստված
Ֆիլետիզմ
Պետական կրոն


== Նշումներ ==


== Ծանոթագրություններ ==


== Գրականություն ==
Ուիլյամ Ռիդ Հանթինգթոն «Ազգային եկեղեցի» Բեդելի դասախոսություններ, 1897։
Մոլլա Հասանլը

Մոլլա Հասանլը, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Խանլարի շրջանում։


== Բնակչություն ==
1908 թվականին գյուղն ունեցել է 591 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լիդիա Հայրապետյան

Լիդիա Գեորգիի Հայրապետյան (օգոստոսի 22, 1945(1945-08-22), Երևան, Հայկական ԽՍՀ, ԽՍՀՄ), հայ ուռուցքաբան-քիմիաբույժ։ Բժշկական գիտությունների դոկտոր (1997), պրոֆեսոր (2002):


== Կենսագրություն ==
Լիդիա Հայրապետյանը ծնվել է 1945 թվականի օգոստոսի 22-ին, Երևանում։ 1969 թվականին ավարտել է Երևանի բժշկական ինստիտուտը։ 1969-1972 թվականներին աշխատել է Լենինականի ուռուցքաբանության դիսպանսերում, 1972 թվականից՝ ՀԽՍՀ ուռուցքաբանության ազգային կենտրոնում։ 1972 թվականից ՀՀ ԱՆ ռադիոլոգիայի և ուռուցքաբանության ԱԳԻ-ում աշխատել է որպես բժիշկ-ուռուցքաբան, 1990 թվականից՝ բաժնի վարիչ։ 1977 թվականից  աշխատել է Ռադիոլոգիայի և Ուռուցքաբանության  ԱԳԻ-ի քիմիաթերապիայի բաժանմունքում։ 1991 թվականից ղեկավարում է ՀՀԱՆ ՈւԱԿ-ի քիմիաթերապիայի բաժանմունքը։ Նույն թվականին պաշտպանել է դոկտորական և ստացել պրոֆեսորի կոչում (դոկտորական աշխատանքը կատարվել է  համատեղ`ՌՖ ԲԳԱ ՌՈւԳԿ, պրոֆեսոր՝ Վ. Ա. Գորբունովա)։
1997 թվականից դասավանդում է Առողջապահության ազգային ինստիտուտում։ 2003 թվականից Մխիթար Հերացու անվան Երևանի պետական բժշկական համալսարանի ուռուցքաբանության ամբիոնի պրոֆեսոր է։
Լիդա Հայրապետյանը հեղինակ բազմաթիվ տպագրված գիտական աշխատանքների, այդ թվում մոնոգրաֆիայի։ Մասնակցել է բազմաթիվ գիտական կոնֆերանսների` ESMO, ASCO (Ավստրիա, Գերմանիա, Իսպանիա, Ֆրանսիա, Հունաստան, Իտալիա, Շվեդիա, ԱՄՆ, Չինաստան, Ռուսաստան, Բելոռուսիա, Ուզբեկստան, Ղազախստան, Վրաստան)։
Աշխատանքները վերաբերում են հիվանդությունների բուժման նպատակով նորագույն դեղամիջոցների կիրառմանն ու փորձարկմանը, մի շարք ուռուցքների համակարգային և ներխոռոչային բուժմանը, ուռուցքային հիվանդության, քրոնոմոդուլյացիոն բուժման սկզբունքներին։


== Անդամակցություն ==
ՀՀ ուռուցքաբանների ընկերության անդամ (1992)։
ԵրՊԲ համալսարանի թեկնածուական աստիճանների շնորհման «մանկաբարձություն և գինեկոլոգիա, ուռուցքաբանություն» մասնագիտացված խորհրդի անդամ (2001)։
Արյան փոխներարկման և հեմոտոլոգիայի ԱԳԻ-ի գիտական խորհրդի անդամ։
Ռուսաստանի Բնական Գիտությունների Ակադեմիայի  իսկական անդամ (2014)։


== Ծանոթագրություններ ==
Քրիս Հյուզ

Քրիս Հյուզ (անգլ.՝ Chris Hughes, նոյեմբերի 26, 1983(1983-11-26), Հիքորի), ամերիկացի գործարար, Ֆեյսբուք սոցիալական ցանցի հիմնադիրներից մեկը։
Ավարտել է Ֆիլիպս ակադեմիան (Էնդովեր, Մասաչուսեթս նահանգ)։ Սովորել է Հարվարդում։ 2006 թվականին ստացել է պատմության և գրականության բակալավրի աստիճան։
2004 թվականին, երբ դեռ ուսանող էր, Քրիս Հյուզը Մարկ Ցուկերբերգը, Դասթին Մոսկովիցը և Էդուարդո Սավերինը հիմնադրեցին Ֆեյսբուք սոցիալական ցանցը, որը հետագայում դարձել է խոշորագույնն աշխարհում։ Սակայն 2007 թվականին Հյուզը որոշում է հեռանալ նախագծից Բարաք Օբամայի նախընտրական արշավին մասնակցելու համար։ ԱՄՆ նախագահի ընտրությունների ժամանակ Քրիս Հյուզը զբաղվում էր Բարաք Օբամայի կայքի մշակմամբ և նրա սոցիալական ու տեղեկատվական քարոզչության իրականացմամբ։
2009 թվականին ընտրությունների ավարտից հետո աշխատել է General Catalyst Partners վենչուրային ներդրումային ընկերությունում։
Հիմնադրվել է Jumo ստարտափը, որի նպատակն է սոցիալական ցանցերն օգտագործել աշխարհը փոխելուն ձգտող մարդկանց և կազմակերպությունների միջև գործարար հարաբերություններ հաստատմանը։
Քրիս Խյուզը բացահայտ միասեռական է։ 2011 թվականի հունվարին Նյու Յորքում անցկացվող ամուսնության հավասարության աջակցության նպատակով կազմակերպած ընդունելության ժամանակ Քրիսը և նրա ընկերը հայտարարել են իրենց նշանադրության մասին, իսկ 2012 թվականի հունիսի 30-ին ամուսնացել են։
«Սոցիալական ցանց» ֆիլմում Քրիս Հյուզի դերը կատարում է դերասան Պատրիկ Մեփլը։


== Ծանոթագրություններ ==


== Արտաքին հղումներ ==
Քրիս Հյուզի էջը CrunchBase կայքում
Քրիս Հյուզի նկարը Archived 2016-03-28 at the Wayback Machine.
Սկադովի շրջան

Սկադովի շրջան (ուկրաիներեն՝ Скадовський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Սկադովսկ։


== Աշխարհագրություն ==
Շրջանի տարածքի մակերեսը կազմում է 1456 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 48600 մարդ։ Բնակչության խտությունը կազմում էր 33,38 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կաստելպագանո

Կաստելպագանո (իտալերեն՝ Castelpagano), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1695 մարդ, բնակչության խտությունը կազմում է 45 մարդ/կմ²։ Զբաղեցնում է 38 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Հիդրատներ

Հիդրատներ, ջրի հետ նյութերի կազմած միացություններ։
«Հիդրատ» տերմինը հիմնականում գործածվում է այն նյութերի նկատմամբ, որոնք պարունակում են բյուրեղաջուր (բյուրեղահիդրատներ)։ Դա պահպանվել է նաև ավանդական որոշ անվանումներում, օրինակ, CCl3CH (OH)2 կոչվում է քլորալհիդրատ։ Նախկինում լայնորեն կիրառվել է «մետաղների օքսիդների հիդրատներ» անվանումը, օրինակ, NaOH-նատրիումի օքսիդի հիդրատ և այլն։ Այժմ դրանց անվանում են մետաղների հիդրօքսիդներ, քանի որ ի տարբերություն բյուրեղահիդրատների, չեն պարունակում ջրի առանձին մոլեկուլներ։
Դերմարդաս

Դերմարդաս, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հեյդար Ալիևի մահ և հուղարկավորություն

Հեյդար Ալիևը՝ Ադրբեջանի նախկին նախագահը, մահացել է 2003 թվականի դեկտեմբերի 12-ին սրտային անբավարարութան պատճառով 80 տարեկան հասակում, ԱՄՆ-ի Քլիվլենդի հիվանդանոցում՝ տեղի ժամը 10-ին։ Դեկտեմբերի 13-ին՝ Ադրբեջանի նախագահ Իլհամ Ալիևը հրամանագիր է ստորագրել Հեյդար Ալիևի հուղարկավորության կազմակերպման համար պետական հանձնաժողով ստեղծելու մասին։ Դեկտեմբերի 14-ին հանգուցյալի դին տեղափոխվել է Բաքու։
Հրաժեշտի արարողությունը տեղի է ունեցել 2003 թվականի դեկտեմբերի 15-ին Հանրապետության պալատում (այժմ՝ Հեյդար Ալիևի պալատ) և ուղիղ եթերով հեռարձակվել է ադրբեջանական հիմնական հեռուստաալիքներով։ Արարողությանը մասնակցել են նախկին և ներկա ադրբեջանական քաղաքական գործիչներ, ինչպես նաև բազմաթիվ միջազգային բարձրաստիճան պաշտոնյաներ, այդ թվում,

 Ադրբեջանի նախագահ Իլհամ Ալիևը
 Ռուսաստանի նախագահ Վլադիմիր Պուտինը
 Ղազախստանի նախագահ Նուրսուլթան Նազարբաևը
 Ղրղզստանի նախագահ Ասկար Ակաևը
 Վրաստանի նախագահ Էդուարդ Շևարդնաձեն
 Ուկրաինայի նախագահ Լեոնիդ Կուչման
 Թուրքիայի նախագահ Ահմեդ Նեդջեթ Սեզերըև այլք։ Բացի այդ, մի շարք պետությունների ղեկավարներ իրենց ցավակցությունն են հայտնել։ Հեյդար Ալիևին հուղարկավորել են պատվո ծառուղում՝ իր կնոջ՝ Զարիֆա Ալիևայի կողքին։ Հուղարկավորության ժամանակ հրետանային համազարկ է տրվել։


== Ծանոթագրություններ ==
Բոգանդինսկի

Բոգանդինսկի (ռուս.՝ Богандинский), գյուղ Ռուսաստանի Տյումենի մարզի Տյումենսկի շրջանի կազմում։
Բնակչությունը 2009 թվականին գրանցված տվյալներով կազմում էր 10374 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլեն Ֆայն

Էլեն Ֆայն (անգլ.՝ Helen Fein, 1934 - մայիսի 14, 2022(2022-05-14)), ամերիկացի սոցիոլոգ և քաղաքագետ, պրոֆեսոր, 1987 թվականին դարձել է Ցեղասպանության հետազոտության ինստիտուտի (ԱՄՆ) գործադիր տնօրեն։ Նա չորս գրքերի և մենագրությունների հեղինակ և խմբագիր է, միջազգային անվտանգության ծրագրի (Հարվարդի համալսարան) նախկին աշխատակից, ինչպես նաև Ցեղասպանագետների միջազգային ասոցիացիայի հիմնադիր և նրա առաջին նախագահը։
Էլեն Ֆայնի ուսումնասիրությունները վերաբերում են հիմնականում ցեղասպանությանը, մարդու իրավունքներին, հավաքական բռնության և այլ հարցերի։ Իր աշխատություններում ցեղասպանության հիմնախնղիրը քննարկել է միջազգային հարաբերությունների և իրավունքի տեսանկյունից։ Մի շարք հոդվածներում տվել է 1915 թվականին Օսմանյան կայսրությունում հայերի ցեղասպանության և Գերմանիայում ֆաշիզմի տարիներին հրեաների ջարդերի համեմատական վերլուծությունը։ Մասնակցել է ցեղասպանությանը նվիրված մի շարք միջազգային կոնֆերանսների, մասնավորապես Օքսֆորդի համալսարանում (Մեծ Բրիտանիա) կայացած կոնֆերանսում վճռական քննադատության է ենթարկել թուրք ներկայացուցչի հաղորդումը, որը ժխտում էր Օսմանյան կայսրությունում հայերի ցեղասպանության փաստը։


== Մատենագիտություն ==
Genocide Watch, 1992.
Genocide: A Sociological Perspective, 1993
Accounting for Genocide, 1979
Human Rights and Wrongs, 2007


== Ծանոթագրություններ ==
Սուրբ Նիկիտա եկեղեցի

Բանյանի Սուրբ Նիկիտա եկեղեցի (մակեդոներեն՝ Свети Никита), միջնադարյան ուղղափառ եկեղեցի Բանյանե գյուղում, որը գտնվում է Չուչեր-Սանդևո և Գորնյան գյուղերի միջև (այդ իսկ պատճառով այն հաճախ կոչվում է նաև Չուչերի Սուրբ Նիկիտա եկեղեցի)։ Եկեղեցին և բոլոր գյուղերը գտնվում են Հյուսիսային Մակեդոնիայի Չուչեր-Սանդևո համայնքի կազմում։ Ներկայում եկեղեցին պատկանում է Սկոպիեի թեմին, Օհրիդի արքեպիսկոպոսությանը։


== Պատմություն ==
Սուրբ Նիկիտային նվիրված վանքն ու եկեղեցին կառուցվել են Սերբիայի թագավոր Միլուտինի կողմից 1300 թվականին նախորդ եկեղեցու ավերակների վրա։ Վանքը Միլուտինի կողմից նվիրաբերվել է դրանց կառուցումից անմիջապես հետո Աթոս լեռան վրա գտնվող սերբական Հիլանդար վանքին։ Սուրբ Նիկիտա եկեղեցին հիմնովին վերանորոգվել է 1484 թվականին։


== Ճարտարապետություն ==
Բանյանի Սուրբ Նիկիտա եկեղեցին ունի հասարակ խաչաձև հիմք՝ կենտրոնական կամարով պանդանտիֆներով և չորս սյուներով։ Դրսի ձևավորումը պատրաստված է բյուզանդական տիպիկ քարից և կարմիր աղյուսից։ Ամենագեղեցիկ զարդանախշը աբսիդի պատին է։


== Որմնանկարներ ==
Սուրբ Թեոդորի վահանի ստորագրությունը ցույց է տալիս, որ եկեղեցին նկարել է հայտնի Միքայելը՝ Եվտիքիոսի որդին՝ Միլուտին թագավորի սիրելի պալատական ​​նկարիչը, ով նկարել է նաև նրա շատ այլ եկեղեցիներ (օրինակ Ստարո Նագորիճանեն)։
Որմնանկարները լավ պահպանված են և թվագրվում են մոտ 1324 թվականին, բացառությամբ հայտնի Դիմիտար Դիչո Զոգրաֆ Կրստևիչի 19-րդ դարի գմբեթի որմնանկարների։ Նրանց լավ վիճակի պատճառներից մեկն է 1484 թվականի վերակառուցումը, որն իրականացվել է զարմանալիորեն ժամանակակից ձևով մի խմբի կողմից, որը նկարել է Տրեսկավեց վանքի (1483 թվական), Մեծ Մետեորոն վանքի (1483 թվական), եկեղեցու որմնանկարները։ Նկարել են նաև Կաստորիայի Սուրբ Նիկոլայ Հրաշագործի և միանձնուհի Եվպրաքսիայի եկեղեցիների որմնանկարները 1486 թվականին։
Ամենաներքևի հատվածը պարունակում է սրբերի իրական չափի պատկերներ։ Միջին մասում տեսնում ենք Քրիստոսի հրաշքները, իսկ եկեղեցու վերին հատվածներում՝ Չարչարանքի պատկերները։ Գրություններն արված են սերբական հրատարակության հունարեն և եկեղեցական սլավոնական լեզուներով։


== Սրբապատկեր ==
Եկեղեցու սրբապատկերը 1846-1847 թվականներին նկարել է Դիչո Զոգրաֆը։


== Ծանոթագրություններ ==
Իվան Դիլդարյան

Իվան Սմբատի Դիլդարյան (նոյեմբերի 24 (դեկտեմբերի 7), 1908, Բաքու, Ռուսական կայսրություն - դեկտեմբերի 18, 1995(1995-12-18), Մոսկվա, Ռուսաստան), հայ Խորհրդային կինոօպերատոր։ Հայկական ԽՍՀ արվեստի վաստակավոր գործիչ (1955)։


== Կենսագրություն ==
1929 թվականին ավարտել է Լենինգրադի Լունաչարսկու անվան կինո-ֆոտո տեխնիկումը և աշխատել «Հայֆիլմ» ստուդիայում։ Նկարահանել է 23 գեղարվեստական ֆիլմեր, այդ թվում՝ «Անահիտ» (1947), «Ամպրոպի արահետով» (1956), «Անձամբ ճանաչում եմ» (1958, ՀԽՍՀ պետական մրցանակ, 1967), «Նվագախմբի տղաները» (1960), «Ճանապարհ» (1962), «Լալվարի որսկանը» (1965), «Կրակոց սահմանի վրա» (1970, Ա․ Միրաքյանի հետ), Մարդն «Օլիմպոսից» (1974)։ ԽՄԿԿ անդամ՝ 1940 թվականից։ Հայրենական մեծ պատերազմի մասնակից։


== Ֆիլմագրություն ==
1937- Վեց համազարկ (կարճամետրաժ)
1938 - Զանգեզուր
1939 - Մեր կոլխոզի մարդիկ
1941 - Հայկական կինոհամերգ (կարճամետրաժ)
1946 - Հայկական երկրորդ կինոհամերգ
1947 - Անահիտ
1949 - Արարատյան դաշտի աղջիկը
1954 - Լեռնային լճի գաղտնիքը
1955 - Ուրվականները հեռանում են լեռներից
1956 - Հովազաձորի գերիները
1956 - Ամպրոպի արահետով
1957 - Անձամբ ճանաչում եմ
1959 - Նրա երևակայությունը
1960 - Նվագախմբի տղաները
1960 - Պոեմ Հայաստանի մասին (վավերագրական)
1961 - Ճանապարհ
1963 - Չորսը նույն մորթու մեջ (կարճամետրաժ)
1966 - Լալվարի որսկանը
1970 - Կրակոց սահմանի վրա
1974 - Կամոյի վերջին սխրանքը
1976 - Մարդն «Օլիմպոսից»
1976 - Եվ այնժամ դու կվերադառնաս
1978 - Աստղային ամառ


== Ծանոթագրություններ ==
Սորա (այլ կիրառումներ)

Սորա, կարող է վերաբերել՝

Սորա - մունիցիպալիտետ Իսպանիայում
Սորա - կոմունա Իտալիայում
Սորա - գետ Ռուսաստանում, Կորբանկայի վտակը
Սորա - համայնք Ֆրանսիայում
Կալիումի պերմանգանատ

Կալիումի պերմանգանատը (կալիումի գերմանգանատը, լատ.՝ Kalii permanganas) պերմանգանական թթվի կալիումական աղ է։ Քիմիական բանաձևն է KMnO4։ Մուգ մանուշակագույն (համարյա սև), մետաղական փայլով բյուրեղ է, խտությունը՝ 2703 կգ/մ3։ 100 գ ջրում 20 °C-ում լուծվում է 6, 4 գ։ Լուծվում է նաև մեթանոլում, քացախաթթվում և ացետոնում։ 240 °C-ում առանց հալվելու քայքայվում է՝ անջատելով թթվածին։


== Քիմիական հատկություններ ==
Ուժեղ օքսիդիչ է. թթվային միջավայրում Mn (VII) վերականգնվում է Mn (II), իսկ հիմնայինում՝ Mn (IV), ալկալիականում՝ Mn (VI)․

Թթվային միջավայրում՝2KMnO4 + 5K2SO3 + 2H2SO4 → 6K2SO4 + 2MnSO4 + 3H2O

Հիմնային միջավայրում՝2KMnO4 + 3K2SO3 + H2O → 3K2SO4 + MnO2 + 2KOH

Ալկալիական միջավայրում՝2KMnO4 + K2SO3 + 2KOH → K2SO4 + K2MnO4 + H2O

Ալկալիական միջավայրում ցածր ջերմաստիճանի դեպքում՝KMnO4 + K2SO3 + 2KOH → K2SO4 + K3MnO4 + H2Ենթատողային տեքստO
Խիտ H2SO4-ով և օրգանական որոշ նյութերով (օրինակ, գլիցերինով) մշակելիս պայթում է, սակայն, զգուշորեն միացնելիս սառը թթվին, ռեակցում է՝ առաջացնելով անկայուն մանգանի (VII) օքսիդ.
2KMnO4 + H2SO4 → 2KHSO4 + Mn2O7 + H2O


== Ստացումը ==
Ստացվում է քիմիական և էլեկրաքիմիական մանգանի միացությունների օքսիդացման հետևանքով․
2MnO2 + 3Cl2 + 8KOH → 2KMnO4 + 6KCl + 4H2O
2K2MnO4 + Cl2 → 2KMnO4 + 2KCl
3K2MnO4 + 2H2O → 2KMnO4 + MnO2 + 4KOH
2K2MnO4 + 2H2O → 2KMnO4 + H2 ↑ +2KOH
Վերջին ռեակցիան տեղի է ունենում խիտ կալիումի մանգանատի էլեկտրոլիզի ընթացքում։


== Կիրառություն ==
Կիրառվում է օրգանական սինթեզում որպես օքսիդիչ, ինչպես նաև բժշկության և անասնաբուժության մեջ։


== Ծանոթագրություններ ==
Բոա Մերիա Ռինիա

Բոա Մերիա Ռինիա (ֆր.՝ Bohas-Meyriat-Rignat), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեզերիա կանտոնի կազմի մեջ։ Կոմունայի օկրուգը Բուրկ ան Բրես է։
Կոմունայի INSEE կոդը՝ 01245։


== Բնակչություն ==
Կոմունայի բնակչությունը 2010 թվականին կազմել է 811 մարդ։


== Ծանոթագրություններ ==


== Արտաքին հղումներ ==
Национальный институт статистики (ֆր.)
Գիլյենա

Գիլյենա (իսպ.՝ Guillena), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Նորտե դե Սևիլյա շրջանում։ Տարածքը կազմում է 226 կմ2։ Բնակչությունը՝11456 մարդ (2010 թվականի տվյալներով)։ Պրովինցիայի վարչական կենտրոնից գտնվում 21 կմ հեռավորության վրա։


== Ժողովրդագրություն ==


== Արտաքին հղումներ ==
Guillena Archived 2007-08-17 at the Wayback Machine.
Información de Guillena Archived 2008-04-01 at the Wayback Machine.
Քաջիկ Հարությունյան

Քաջիկ Արսենի Հարությունյան (1948, Քոլատակ, Մարտակերտի շրջան, Արցախ), խորհրդային հայ դերասան, ռեժիսոր։ ԼՂՀ ժողովրդական արտիստ (2004)։


== Կենսագրություն ==
Ծնվել է 1948 թվականի մարտակերտի շրջանի Քոլատակ գյուղում, ուսուցչի ընտանիքում։ Վեց տարեկանից հաճախել է տեղի 7-ամյա դպրոցի առաջին դասարանը։ 5-րդ դասարանից տեղափոխվել է Շուշի քաղաք և սովորել թիվ 2 գիշերօթիկ դպրոցում։ 1962 թվականից ավարտել է 8-րդ դասարանը և ընդունվել Ստեփանակերտի գյուղտնտեսական տեխնիկումի մեխանիզացիայի բաժինը։
1964 թվականին աշխատանքի է անցել Մաքսիմ Գորկու (այժմ Վահրամ Փափազյանի) անվան պետական դրամատիկական թատրոնում՝ որպես սկսնակ դերասան և միևնույն ժամանակ երկու տարի սովորել է երեկոյան դպրոցում։
1968 թվականին զորակոչվել է խորհրդային բանակի շարքերը և 1970 թվականին զորացրվելուց հետո կրկին վերադարձել Ստեփանակերտի պետական թատրոն։
1971 թվականին ընդունվել և 1973 թվականին ավարտել է Մոսկվայի Կրուպսկայայի անվան արվեստի համալսարանի թատերական բաժինը։
1982 թվականին արժանացել է Վաստակավոր արտիստի պատվավոր կոչման։
1985 թվականին ԽՍՀՄ կուլտուրայի նախարարության կողմից արժանացել է «Հանդիսատեսին կուլտուրական բարձր սպասարկման համար» մեդալի։
1988 թվականին Արցախյան շարժման նախաշեմին ստեղծել է պոեզիայի թատրոն՝ ժողովրդական դերասան Զինվոր Գևորգյանի և վաստակավոր դերասան Սամվել Բաղինյանի հետ, և շրջել Ղարաբաղի և Հայաստանի մեծ ու փոքր գրեթե բոլոր գյուղերով ու քաղաքներով, դրանով նպաստել երիտասարդների հայրենասիրական ոգու բարձրացմանը։
20 տարուց ավելի աշխատանքին զուգահեռ դասավանդում է Ստեփանակերտի մանկապատանեկան ստեղծագործական կենտրոնում, որտեղ ղեկավարել է թատերական և ասմունքի խմբերը։
2014 թվականին լրացավ նրա 50-ամյա ստեղծագործական գործունեությունը Ստեփանակերտի Վահրամ Փափազյանի անվան պետական թատրոնում։
Մինչ օրս աշխատում է Ստեփանակերտի պետական թատրոնում՝ որպես առաջնակարգ դերասան։


== Կարիերա ==
Թատրոնում խաղացել է 150 դեր, որից 100 եղել են կենտրոնական կամ գլխավոր։ Ինքնագործ թատերական խմբերում բեմադրել է 50-ից ավելի պիեսներ, որից՝ 5՝ պետական թատրոնում։


=== Դերերը թատրոնում ===


=== Ֆիլմագրություն ===


=== Ռեժիսոր ===
Բեմադրել է «Աղջիկը փեսացու է փնտրում», «Զգուշացեք, դա դեռ կա», «Լույս քեզ տեսնողին» պիեսները։


== Պարգևներ ==
2003 թվականին Արցախում մշակույթի զարգացման համար արժանացել է Եղիշեի անվան ամենամյա մրցանակին։
2004 թվականին ԼՂՀ կառավարությունը բարձր գնահատելով նրա ծառայություններն արվեստի բնագավառում՝ արժանացել է ԼՂՀ ժողովրդական արտիստի պատվավոր կոչման։
2006 թվականին ճանաչվել է տարվա լավագույն դերասան՝ Հ. Թումանյանի «Գիքորը» պիեսում Համբոյի դերակատարման համար։
2007 թվականին ճանաչվել է տարվա լավագույն ասմունքող։
2008 թվականին ԼՂՀ կառավարությունը բարձր մակարդակով նշել է նրա 60-ամյա հոբելյանը, և նա արժանացել է «Վաչագան Բարեպաշտ» մեդալի։
2012 թվականին Հայաստանի թատերական գործիչների կողմից արժանացել է Ոսկե մեդալի։
2013 թվականին մատաղ սերնդի դաստիարակության գործում կատարած ծառայության համար պարգևատրվել է ԼՂՀ վարչապետի մեդալով։


== Ծանոթագրություններ ==


== Արտաքին հղումներ ==
Մեր տուն ու տեղ / Քաջիկ Հարությունյան
Կրիմսկայա Ռոզա

Կրիմսկայա Ռոզա (ուկրաիներեն՝ Кримська Роза, Ղրիմի թաթարերեն՝ Krımskaya Roza), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Հիմնադրվել է 1930 թվականին։
2001 թվականի տվյալներով Կրիմսկայա Ռոզա գյուղում բնակվում էր 1 721 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թարթառ (այլ կիրառումներ)

Թարթառ եզրը կարող է վերաբերել`

Թարթառ` գետ Հայկական լեռնաշխարհում՝ Արցախի Հանրապետության և Ադրբեջանի Հանրապետության տարածքում,
Թարթառ՝ քաղաք Ադրբեջանի Հանրապետության Թարթառի շրջանում։
Պատանի գայլը (չորրորդ եթերաշրջան)

Պատանի գայլը ֆիլմի չորրորդ եթերաշրջանի հեղինակը, ինչպես մնացած եթերաշրջաններինը, Ջեֆ Դեյվիսն է, որի հիմք է ծառայել 1985 թվականին նկարահանված համանուն ֆիլմը։ Նկարահանումները սկսվել են է սկսած 2013 թվականի հոկտեմբերի 12-ից, իսկ պրեմիերան եղել է 2014 թվականի հունիսի 23-ին։ Եթերաշրջանը կազմված է 12 էպիզոդից։ Այս եթերաշրջանից սկսած Քրիսթալ Ռիդը դուրս կգա հիմնական դերերից։ 5-րդ եթերաշրջանի փակումը տեղի է ունեցել 2014 թվականի սեպտեմբերի 8-ին


== Դերերում ==


=== Հիմնական դերեր ===
Թայլեր Հեքլին - Սքոթթ ՄաքՔոլ (12 էպիզոդ)
Դիլան Օ'Բրայեն - Սթայլզ Ստիլինսկի (12 էպիզոդ)
Շեյլլի Հեննիգ - Մալիա Թեյթ (12 էպիզոդ)
Հոլլանդ Ռոդեն - Լիդիա Մարթին (12 էպիզոդ)
Թայլեր Հեքլին - Դերեք Հեյլ (12 էպիզոդ)
Արդեն Չո - Կիրա Յուկիմուրա (10 էպիզոդ)


== Էպիզոդներ ==


== Մրցանակներ և նոմինացումներ ==


== Ծանոթագրություններ ==
Վախչիլկա

Վախչիլկա (ռուս.՝ Вахчилка), գետ Ռուսաստանում, հոսում է Վլադիմիրի մարզում, Կիրժաչսկի շրջանում։ Գետաբերանը տեղակայված է Կիրժաչ գետի ձախ ափին՝ 61 կմ հեռավորության վրա։ Գետի երկարությունը 23 կմ է։ Ավազանի տարածքը՝ 99 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին, գետի ջրատնտեսային տեղամասը՝ Կլյազմա գետն է՝ Օրեխովո-Զուևոի հիդրոհանգույցից մինչև Վլադիմիրի հիդրոհանգույց։ Գետի գետային ավազանը Օկի գետն է՝ մինչև Մոշկի ջրամբար։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031665
Հիդրոլոգիական ուսումնասիրությունների կոդը - 110003166
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քալում Սքոթ

Քալում Սքոթ (անգլ.՝ Calum Scott, հոկտեմբերի 12, 1988(1988-10-12), Հալ, Միացյալ Թագավորություն), բրիտանացի երգիչ, ով համաշխարհային ճանաչում է ձեռք բերել 2015 թվականին «Բրիտանիայի տաղանդը» հեռուստատեսիային ծրագրին մասնակցելուց հետո։ Հետագայում նա թողարկեց Ռոբինի հիթի՝ «Dancing on My Own» երգի իր տարբերակը, որը երկրորդ հորիզոնականը զբաղեցրեց UK Singles Chart-ում։


== Երաժշտական կարիերան ==


=== 2011-2014 Վաղ տարիներ ===
2013 թվականի օգոստոսի 15-ին Սքոթը հաղթեց «Mail's Star Search» մրցույթը՝ կազմակերպված «Hull Daily Mail»-ի կողմից։ Այնուհետև նա միացավ Maroon 5 երաժշտական խմբի տրիբյուտային բենդին՝ Maroon 4, և ճանապարհորդեց Միացյալ Թագավորությունով։ 2014 թվականին նա ձևավորեց էլեկտրոնային դուետ Ջոն Մաքնթայրի հետ։ Դեգյուտային սինգլը՝ "Girl (You're Beautiful)", թողարկվեց հունիսի 14-ին։ Դուետը ներկայացրեց երգը Բրիտանիայի «Բարի լույս»-ում, բայց որոշ ժամանակ անց խումբը կազմալուծվեց։


=== 2015 Բրիտնիայի տաղանդը ===
2015 թվականի ապրիլի 11-ին Սքոթի մասնակցությամբ «Բրիտանիայի տաղանդը» շոուի 9-րդ թողարկումը հեռարձակվեց հեռուստատեսությունով։ Սքոթը Ռոբինի «Dancing On My Own» երգի քավերն էր ներկայացրել։ Սայմոն Քովելը սեղմեց  Golden Buzzer-ը և Սքոթին հնարավորություն տվեց ներկայանալու կենդանի շոուներում։ Բացատրելով իր որոշումը՝ Սքոթին ուղարկել կիսաեզրափակիչ՝ Քովելը ասաց. «Ես երբեք չեմ լսել այսքան տարիների ընթացքում այնպիսի տաղանդի, ինչպիսին այս տղան է։ Իսկապես։ Քավեր տարբերակը ցնցող էր, որը ցույց տվեց, որ դու ավելի են քան երգիչը, դու արտիստ ես, և ահա թե ինչու ես սեղվեցի կոճակը»։ Այս նախագծից հետո Սքոթը աջակցություն ստացավ մի քանի աստղերից, ինչպիսիք են Little Mix-ը և Էշթոն Քաթչերը
Հետևելով նրա ելույթին շոուի առաջին դրվագում՝ նրա՝ թվիթերի հետևորդների թիվը 400-ից հասավ 25.000-ի։ 2017 թվականի հունիսի 7-ի տվյալներով նրա լսումները Յություբում ունեն 111,152,403  դիտորդներ։ Կիսաեզրափակչում, մայիսի 29-ին Սքոթը ներկայացրեց  "We Don't Have to Take Our Clothes Off" երգը։ Քովելը մեկնաբանեց, որ նա իսկապես մեծ արտիստ է, Դեյվիդ Վիլյամսը ասաց, որ նա մեծ հաջողություն կունենա ամբողջ աշխարհում։ Սքոթը հաղթեց կիսաեզրափակիչը 25.6%  ձայնով և անցավ եզրափակիչ։ Եզրափակչում, մայիսի 31-ին Սքոթը ներկայացավ Ռիհաննայի "Diamonds"  երգով և գրավեց վեցերորդ հորիզոնականը 12 մասնակիցների մեջ՝ 8.2%  ձայնով։ «Բրիտանիայի տաղանդ»-ից հետո Սքոթը ներկայացավ բրիտանական մի շարք շոուներում, ինչպիսիք են  «Viking FM Future Star Awards», «Flamingo Land Resort Fair», Westwood Cross շոփինգ կենտրոնի 10-րդ տարեդարձը, «Gibraltar Summer Nights», «Hull Daily Mail's Star» և «Dartford Festival»-ը։


== Սկավառակագրություն ==


=== Սինգլներ ===


=== Սինգլներ ===


=== Տեսահոլովակներ ===


== Ծանոթագրություններ ==
Քիմեռներ (կենսաբանություն)

Քիմեռներ, օրգանիզմ կամ օրգանիզմի մաս, որը բաղկացած է գենետիկորեն տարբեր հյուսվածքներից կամ բջիջներից։ Տերմինն առաջինն օգտագործել է (1907) գերմանացի բուսաբան Գ․ Վինկլերը՝ տոմատի և մորմի սերտաճումից ստացված բուսական ձևերի համար։ Քիմեռների բնույթը հետագայում պարզել է Է․ Բաուրը (1909)։ Քիմեռները առաջանում են մուտացիաների, ռեկոմբինացիաների, բջջի բաժանման խանգարումների հետևանքով։ Քիմեռների սերունդը համապատասխանում է այն հյուսվածքին, որից առաջացել է։ Այգեգործության մեջ օգտագործվում են պատվաստի հետևանքով պատահականորեն առաջացած բազմաթիվ Քիմեռները։ Կենդանիներց Քիմեռների օրինակ են նույն սերնդի հորթերը, որոնք ունեն արյան տարբեր խմբերի էրիթրոցիտներ։
Շուկրյուտ

Շուկրյուտ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 203 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Օյուկթաշ

Օյուկթաշ, լեոնագագաթ Հայկական լեռնաշխարհում, Մեծրաց լեռներում, Օլթի քաղաքից 30 կմ հարավ-արևելք, Գադարա գետակի և Ջամուշսիրտ լեռան միջև։ Այս ժայոի վրա կան սեպաձև արձանագրություններ։ Օյուկթաշ նշանակում է քանդակավոր ժայռ։ Հիշատակում է Ատրպետը «Ճորոխի ավազանը»–ում («Հանդես ամսօրյա», 1926 թ, էջ 599, 1928 թ, էջ 375)։


== Ծանոթագրություններ ==
(8312) 1996 TJ12

(8312) 1996 TJ12, աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 15-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,063511 ա. մ., առավելագույնը մոտենում է 2,8003 ա. մ. հեռավորության վրա և հեռանում 3,3267 ա. մ.։ Արեգակի շուրջ մեկ ամբողջական պտույտ է կատարում 1958,52 երկրային օրվա ընթացքում, իր ուղեծրով շարժվելով միջինում 0,183812 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8312) 1996 TJ12 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրիուշա (գյուղ, Պավլովսկի շրջան)

Անվան այլ կիրառումների համար տե՛ս՝ ԿրիուշաԿրիուշա (ռուս.՝ Криуша), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկ (Արդենների գավառ)

Մարկ (ֆր.՝ Marcq), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 10.56 մարդ/կմ²։ Բնակավայրը զբաղեցնում է 10.61 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևելք, Շալոն ան Շամպայն քաղաքից 60 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 28-ը, իսկ ոչ ակտիվները` 15։ Ակտիվության ցուցանիշը կազմում է 65,1 %։ 28 աշխատունակ մարդկանցից աշխատել է 24 անձ (15 տղամարդ և 9 կին)։ Գործազուրկ են եղել 4 անձ (3 տղամարդ և 1 կին)։ 15 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաֆիռնիգան

Կաֆիռնիգան (Քոֆուրնիհոն) (տաջ.՝ Кофарниҳон), գետ Տաջիկստանում, Ամուդարյայի աջ վտակը։
Սկիզբ է առնում Հիսարյան լեռնաշղթայի հարավային լանջերից, առավելապես հոսում է Հիսարյան հովտով։ Երկարությունը 387 կմ է։ Կաֆիռնիգանի ափին է Վահդատ քաղաքը։


== Անվանումը ==
Անվանումն ստուգաբանվում է որպես «այլահավատների (այսինքն՝ ոչ մուսուլմաններին) թաքցնող». երբ Միջին Ասիայում տարածվեց իսլամը, Հիսարյան հովտի բնակիչները որոշ ժամանակ մնացին բուդդհայականներ և մազդեականներ։


== Ծանոթագրություններ ==
Կոզլովո Օզերո (գյուղ, Վյազեմսկի շրջան)

Կոզլովո Օզերո (ռուս.՝ Козлово Озеро), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)